Sak nr. 3

Hauglia barnehage SA Årsmelding 2024

Hauglia barnehage SA

Eierstyrets årsmelding 2024

Eierstyret har bestått av

|  |  |
| --- | --- |
| **Navn** | **Rolle** |
| Torstein Andreassen | Leder |
| Elisabeth Solberg | Nestleder |
| Daniel Sabel Aspdahl | Styremedlem |
| Julianne Johnsen | Styremedlem |
| Andreas Ring | Styremedlem |
| Stian Boberg | Vara |
| Petter Fredriksen | Vara |
| Siri Bergersen | Personalets representant |
| Anita Grytvik Kjær | Daglig leder |

|  |
| --- |
|  |

Samarbeidsutvalget med representanter fra andelshavere og de ansatte har bestått av:

|  |  |
| --- | --- |
| **2022/2023** |  |
| **Navn** | **Rolle** |
| Kristin Hageler | Leder |
| Elisabeth Tofting | Fra Foreldrerådet |
| Tina Ørskov | Fra Foreldrerådet |
| Cecilie Nilssen | Fra Foreldrerådet |
| Hege Stusvik | Fra Foreldrerådet |
| Hedda Carina Malkjærn | Fra Foreldrerådet |
| Merethe Nilssen | Fra Personalet |
| Anne-Berit Valstad | Fra Personalet |
|  |  |

**Regnskapsfører: PBL Regnskap (Private Barnehagers Landsforbund)**

**Revisor: Høilund Revisjon** AS

**Virksomhetens art og hvor den drives**

Hauglia barnehage, beliggende på Flateby i Enebakk, er et eget rettssubjekt med begrenset og upersonlig ansvar for gjeld. Hauglia barnehage består av 3 avdelinger. For barnehageåret 2024 har barnehagen en småbarnsavdeling (l-3 år) og to avdelinger for store barn (2-6 år).

Pr. 31 desember 2024 var det totalt 48 andeler/barn hvorav 9 søskenpar. Barnehagen har nedadgående søkermasse i tråd med at det er lavere fødselstall. Pr.15. desember 2024 hadde vi 2 småbarnsplasser ledig.

**Eierstyret**

Eierstyret har bestått av 6 representanter fra andelshaverne. Barnehagens daglige leder og en representant for de ansatte har møtt på styremøtene. Det er i løpet av 2024 avholdt 5 styremøter. Det er avholdt et årsmøte.

Saker Eierstyret har jobbet med i 2024 er bl.a, å se på kostnader frem i tid for barnehagen når det gjelder vedlikehold av bygg, branntekniske utbedringer/installasjoner, vi jobber med å se på om bygget kan energi effektiviseres og jobber med å innhente anbud på varmepumper, isolering og nytt ventilasjonsanlegg. I tillegg har eier styret behandlet saker innen områder som regnskap og budsjett, avvik, saker fra andelshavere, brukerundersøkelse, bygg og vedlikehold, lønn, kommunale saker etc.

**Samarbeidsutvalget**

I 2024 ble det arrangert et førjulstreff med barn og foreldre med god oppslutning.

SU har gjennomført dugnader både vår og høst. Høstdugnaden var det god oppslutning og mye forefallende arbeid ble gjort. Sammen med høstdugnaden ble det også arrangert byttemarked når det gjelder klær til barn. Noe dugnadsarbeid som bl.a. maling av avdeling har blitt gjennomført av foreldre på kveldstid og når det har passet de etter stengetid. Noe malearbeid gjenstår i hht vedlikeholdet på 2 avdelinger.

Det er også i år vært stor deltakelse fra eiernes side for å holde barnehagen ved like. Vi takker hjerteligst for innsatsen.

Den årlige brukerundersøkelsen fra UDIR ble i år flyttet til nyåret 2025.Det ble derfor ikke gjennomført noen i 2024.

Når det gjelder bemanningstettheten i barnehagen ligger den på 5,7 barn pr. ansatt og normen er 6 barn pr. ansatt. Vi har dermed en bedre bemanningstetthet enn hva loven krever. I perioder med mye sykdom kan vi forstå at det oppleves som at vi er for få ansatte. Vi ønsker oss selvfølgelig enda flere ansatte men det er det økonomien som styrer.

Vi har god dekning av pedagoger og det er høy faglig kompetanse i barnehagen.

**Viktige hendelser i 2024**

Tradisjonene i vinterhalvåret ble vellykkede arrangementer. Vi har markert og gjennomført FN dagen, hvor det ble samlet inn penger til «Varme hjerter i Enebakk» - de pengene ble mottatt med stor glede, Lucia og juletradisjoner ble også markert, vinteraktivitetsdag. Samenes nasjonaldag, barnehagedagen, karneval, påskefrokost, Id og Norges nasjonaldag ble markert, sommerfest ble gjennomført av Su mens barna underholdt. Til slutt dette barnehageåret ble det gjennomført overnatting med førskolebarna i barnehagen.

**HMS**

Vi har i 2024 hatt fokus på brannvern, sikkerhet, risikovurderinger samt å sikre rutinene våre i hht personvernloven. Vi har også jobbet med det psykososiale barnehagemiljøet som jo er en kontinuerlig prosess hvor vi i perioder samarbeider med dere foreldre hvis vi og/eller dere ser at barnet ikke har det bra.

***HMS og Arbeidsmiljø****-*

Arbeidsmiljøet i barnehagen må sies å være godt. Sykefraværet viser seg å være høyt. Langtidsfravær handler om utenforstående ting som ikke barnehagen har mulighet til å gjøre noe med. De sykemeldte er fulgt opp i hht IA avtale og NAV. Vi jobber med arbeidsnærvær og tilrettelegging med de sykemeldte der det lar seg gjøre

Vi har korttidsfravær (sykefravær 1-8 dager) på 1,97 %, legemeldt fravær 4-16 dager på 1,98% og over 16 dager fravær på 9,23%. Totalt ligger sykefraværet på 13,18%. Barnehagen har egen bedriftshelsetjeneste — Avinova, som bistår oss bl.a. i jobbnærværsarbeidet og sykefraværsoppfølging. Vi har egen årsrapport som dokumenterer våre mål og bruk av bedriftshelsetjenesten.

Styret mener at arbeidsmiljøet i barnehagen er tilfredsstillende. Vi har jobbet med flere tiltak her. Bla har barnehagen en Trivselskomite som skal ivareta den sosiale delen av arbeidsmiljøet. Vi har i 2024 hatt fokus på jobbnærvær. Barnehagen har PBL Mentor som HMS system. Vi har avholdt julebord og sommeravslutning for de ansatte.

**Personalet**

Vi har en stabil personalgruppe. I november ansatte vi en nyutdannet pedagog noe som er med på å høyne fagligheten vår. Vi har slitt med å få tak i faste vikarer og det jobbes kontinuerlig med å skaffe egne vikarer til barnehagen. Vi har i tillegg til daglig leder hatt fem utdannede pedagoger på huset og en på dispensasjon, vi har to fagarbeidere og en stabil assistentgruppe. Vi har hatt to personer ansatt på barn med ekstra behov i løpet av året.

**Andelslaget**

Andelslaget i Hauglia barnehage SA består i desember 2024 av 39 andelseiere.

Antall barn er fordelt på tre avdelinger. Vi besluttet i styret at på høsten skulle vi ikke ha mer enn 12 barn på småbarna. En prøveperiode med færre barn for å gi ro og stabilitet til de minste. Det resulterte da i lavere tilskudd og større underskudd. Vi opplevde at det var nødvendig i en periode hvor noen barn hadde ekstra behov, det ga derfor tettere voksentetthet siste halvår på Vettene.

**Årets resultat**

**Regnskapet for 2024 viser et underskudd på kr.- 398 350,- Vi budsjetterte med et underskudd på kr.-290 900 ,- Kostpenger viste i desember et mindreforbruk og eierstyret valgte å betale tilbake kostpengene for desember mnd. Pensjonskostnadene har økt en del og det er med på å gi oss et større underskudd i år dessverre. Vi har også hatt store utgifter på vikarer i 2024.**

Flateby,15.mars 2025

Styret i Hauglia barnehage SA

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Torstein Andreassen Elisabeth Solberg

Styreleder Nestleder

­­\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_­­­\_\_\_\_\_\_\_\_ Andreas Ring Julianne Jensen Daniel Aspdahl

Styremedlem Styremedlem Styremedlem

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Siri Bergersen Anita Grytvik Kjær

Ansattes representant Daglig leder

Daglig lederaglig leder 